Province o Granada

**Granada** is a province o soothren Spain, in the eastren pairt of the autonomous community o Andalusie. It is bordered bi the provinces o Albacete, Murcie, Almería, Jaén, Córdoba, Málaga, an the Mediterranean Sea (alang the Costa Tropical). Its caipital ceety is cried Granada an aw.

The province covers a aurie o 12,635 km². Its population is 876,184 (2006), o whom aboot 30% live in the caipital, an its population densitie is 64.82/km². It contains 170 municipalities.

## Geografie

The tawest muntain in the Iberie Peninsulae, Mulhacén, is locatit in Granada. It measures 3,479 m. The next heichest muntains in the province are Veleta (3,396 m) an Alcazaba (3,371 m).

The river Genil, which rises in Granada, is ane o the main tributars o the Guadalquivir. Ither important rivers include the Fardes, Monachil, Guadalfeo, Dílar, Ízbor, Verde an Darro.

Granada shares the Sierra Nevada Naitional Pairk (in the Sierra Nevada muntain range) wi Almería province. Anither important range is the Sierra de Baza.

## Important monuments

The Alhambra Warld Heritage Steid, Granada's biggest tourist attraction, showcases ane o the vera finest airchitectural legacies o Moorish rule in Spain, which in Granada lastit frae 711 till 1492.

Thare are Roman Catholic cathedrals at Granada and Guadix.

The Ryal Chapel o Granada hooses the remains o the Catholic Monarchs, Isabella I o Castile (1451–1504) an Ferdinand II o Aragon (1452–1516); as well as o their dochter Joanna o Castile (1479-1555) an o her husband Philip the Handsome (1478-1506).

## Economie

* **Tourism**
The coast o Granada province is kent as the Costa Tropical. Awtho it is no as popular wi foreign visitors as the Costa del Sol further west, it does attract muckle nummers o Spainyie holiday-makers. The main resorts are Almuñecar, Salobreña an La Herradura. The ceety o Granada brings in tourists frae aw ower the warld thanks tae its Moorish airchitectur an famous Alhambra palace. In the winter the muntains o the Sierra Nevada play host tae Europe's maist sootherly ski resort. Hikin an eco-tourism attract a nummer o visitors tae auries such as the Alpujarras an Valle de Lecrín an aw.

* **Major employers**
**Puleva**: oreeginally foondit in Granada in 1910, the company haes been a subsidiar o the Lactalis group syne 2001. It produces a wide range o dairy products, includin milk an milkshakes, cream an products for infants. Puleva Biotech S.A. developit the first infant formula tae contain nucleotides, an wis a pioneer in the uise o Omega-3 fatty acids in infant fuid products.

**Coviran**: supermercat chain which operates on a franchise basis, specialisin in smaw, neebourheid shops. It haes 2,501 supermercats athort the whole o Spain.

* **University an leid students**
The University o Granada is ane o the mucklest universities in Spain, wi approximately 56,000 students. Each year the ceety attracts ower 10,000 foreign students an aw, includin ower 2,000 European students throu the Erasmus programme. As well as providin employment tae a muckle nummer o fowk, the university boosts the local economie bi creatin demand for rental property. The money spent bi students helps tae support shops, restaurants, bars an ither services in the ceety an aw. In recent years the university haes been wirkin tae caipitalise on the research it does throu commercial ventures an aw.

* **Ither**
Primar industries such as agricultur an fishin play an important role in the local economie. Thare wis previously a vera muckle construction sector an aw, but as o 2011 it wis experiencin a deep dounturn. The Granada Health Science Technological Park haes creatit some heich-skilled jobs in the biotechnologie sector.

## See an aw
* Leet o municipalities in Granada
* Emirate o Granada
* Provinces o Spain
* Sierra Nevada National Park

## References

## Freemit airtins

* Maps of Granada Province 
*  Diputación Provincial de Granada  (Provincial government)